دانیل ډي ټامپکېنز

دانیل ډي ټامپکېنز (د ۱۷۷۴ ز ز کال د جون له ۲۱ مې – د ۱۸۲۵ز  ز کال د جون تر ۱۱ مې پورې) یو امریکایی سیاستوال و. نوموړي له ۱۸۰۷ ز ز کال نه تر ۱۷۱۸ز ز کال پورې د نیویارک څلورم والي و او له ۱۸۱۷ز نه تر ۱۸۲۵ ز پورې د متحده ایالاتو شپږم مرستیال ولسمشر و.

ټامپکېنز چې د نیویارک ښار په سکارسډېل سیمه کې نړۍ ته سترګې پرانیستې، د کولمبیا له ز کالج نه تر فارغېدو وروسته په نیویارک ښار کې د حقوقو په برخه کې کار وکړ. نوموړی په ۱۸۰۱ ز ز کال کې له نیویارک نه د اساسي قانون د کنوانسیون استازی و او د ۱۸۰۴ ز ز کال نه تر ۱۸۰۷ ز ز کال پورې یې د نیویارک په ستره محکمه کې دنده پر مخ یووړه. نوموړي په ۱۸۰۷ ز کال کې، د نیویارک والي مورګن لیوس ته ماتې ورکړه او د نیویارک والي شو. هغه د ۱۸۰۷ نه تر ۱۸۱۷ز پورې په دې چوکې کې دنده پر مخ یوړه او د ۱۸۱۲ ز کال د جګړې په اوږدو کې يې هم په دې مقام کې دنده درلوده. د جګړې په اوږدو کې، زیاتره وختونه د اربکیو د سبمالولو او تادیه کولو لپاره به چې کله مقننه مجلس غونډې نه درلودې یا به یې د اړتیا پیسې تصویب نه کړې، نوموړي خپل پیسې لګښت کولې. 

ټامپکېنز د ۱۶۱۸ ز کال په ولسمشریزو ټاکنو کې د دیموکرات جمهوري غوښتونکي ګوند له خوا د مرستیال ولسمشر چوکۍ ته نوماند و. د محدود فدرالي اپوزیسیون پر وړاندې د جېمز مونرو او ټامپکېنز ټکټ په اسانۍ سره برلاسی شو. نوموړي د ۱۸۱۷ ز کال نه تر ۱۸۲۵ ز کال پورې د مرستیال ولسمشر په توګه خدمت وکړ او د ۱۹ پېړۍ یوازینی مرستیال و چې دوه بشپړې دورې یې خدمت وکړ. هغه په ۱۸۲۰ ز کال کې د نیویارک د والي په توګه د بلې دورې لپاره ډګر ته راغئ، خو د ډي وېټ کلېنټن له خوا یې ماتې وخوړه. ټامپکېنز د ۱۸۱۲ ز کال له جګړې وروسته، په کمزوري فزیکي او مالي حالت کې و، مالي حالت یې د ۱۸۱۲ ز کال د جګړې په اوږدو کې د نظامي هلوځلو لپاره د نوموړي د شخصي لګښتونو له امله رامنځ ته شوی و. نوموړی د الکولو په څښاک روږدی شو او په ۱۸۲۳ ز کال د فدرالي حکومت له خوا د پیسو د بېرته ورکړې تر څنګ و نه توانېد، خپل مالي توان بېرته ترلاسه کړي. ټامپکېنز د ۱۸۲۵ ز کال ز کال د جون په میاشت کې له دې نړۍ سره مخه ښه وکړه.  

## نوم
ټامپکېنز د دانیل ټامپکېنز له خوا د تعمید غسل ترلاسه کړ او د کولمبیا په کالج کې د زده کړو په اوږدو کې یې په خپل نوم کې منځنی D توری اضافه کړ، ترڅو د بل دانیل ټامپکېنز نه چې هلته زده کوونکی و، توپیر شي. په دې اړه چې منځنۍ D د کومې کلیمې لومړی حرف دی، اختلاف شته، ځینو Decius وړاندې کړې ده، خو په عمومي توګه منل شوې پایله دا ده چې دا توری د هېڅ شی لپاره نه و او یوازې د دې لپاره و چې نوموړی د بل دانیل ټامپکېنز نه توپیر شي.  

## د  ژوند لومړي کلونه، کورنۍ او تجربه
دانیل ډي ټومپکینز د ۱۷۷۴ ز کال جون په ۲۱ نېټه د نیویارک ښار د ویسټچسټر ناحیې په سکارسډېل کې، په خپل کور د فاکس میډو په ملکیت کې نړۍ ته سترګې پرانیستې. مور یې سارا ان (هیات) او پلار یې جانتان ګریفین ټامپکېنز و. د نوموړي مشر ورور، ز کالیب ټامپکېنز د متحده ایالاتو د مشرانو په جرګې د ۱۸۱۷ ز کال نه تر ۱۸۲۱ ز کال پورې استازی و. دانیل ټامپکېنز په ۱۷۹۵ ز کال کې د نیویارک ښار د کولمبیا له ز کالج نه فارغ شو او وروسته یې د جیمز کېنټ او پیټر جې منرو سره یو ځای حقوق ولوستل. نوموړي په ۱۷۹۷ ز کال کې د مدافع وکیلانو غړیتوب ترلاسه کړ او په نیویارک ښار کې یې په کار پیل وکړ. د کېنټ او منرو د فدرالیستي لیدلوري سربېره، ټامپکېنز د ډیموکرات جمهوري غوښتونکي په توګه په سیاست کې ګام پورته کړ. نوموړي په ۱۸۰۱ ز کال کې د نیویارک ایالت په استازیتوب د اساسي قانون د کنوانسیون استازی و او په ۱۸۰۴ ز کال کې د نیویارک ایالت د مجلس غړی و. هغه د متحده ایالاتو د کانګرس نهمې دورې ته لاره و موندله، خو د دورې له پیل مخکې یې د ۳۰ کلنۍ په عمر کې له دې امله  استعفا ورکړه، چې د نیویارک د سترې محکمې د مشرتابه پلاوي په توګه یې دنده ترلاسه کړه، چې په دې چوکۍ کې نوموړي له ۱۸۰۴ ز کال نه تر ۱۸۰۷ ز کال پورې دنده پر مخ یووړه.  

۲۳ کلن دانیل ټامپکېنز د ۱۷۹۸ ز کال فبرورۍ په ۲۰ نېټه د نیویارک ښار د قضایه شورا د مرستیال، منګل مینتورن له لور، ۱۶ کلنې هانا مینتورن سره واده وکړ. دوی اته ماشومان درلودل، چې له ډلې یې اریټا مینتورن ټامپکېنز (چې د ۱۸۰۰ ز کال د جولای په ۳۱ زیږېدلی وه) او په ۱۸۱۸ ز کال کې یې د سمېت تامپسن له زوی سره واده وکړ، او (منګل) مینتورن ټامپکېنز (د ۱۸۰۷ ز کال د ډسمبر له ۲۶ نه د ۱۸۸۱ ز کال د جون تر ۵ پورې)، چې په ۱۸۵۲ ز کال کې د نیویارک د ولایت د چوکۍ لپاره د آزادې خاورې د ګوند نوماند و. د ټامپکېنز کورنۍ هنري بریورټن (۱۸۰۱ – ۱۸۷۹ز کال) تر روزنې لاندې ونیو چې په تڼکیتوب کې یتیم شوی و. بریورټن په ۱۸۱۳ ز کال کې د متحده ایالاتو پوځي اکاډمي (ویسټ پاینټ) ته ولاړ او د امریکا د کورنۍ جګړې پرمهال یې د انجینر افسر په توګه دنده ترسره کړه او په ۱۸۶۷ ز کال کې له پوځ نه تقاعد شو. 

د ستاټن ټاپو ټامپکېنزویل برخه د هغه په نوم په ویاړ ونومول شوه. ټامپکېنز په ۱۸۱۵ ز کال کې د نوموړي ټاپو ختیځې څنډې ته د نیوبرایتن د وان بسکیرک فارم او په ګریمز هېل کې د ملکیت په پېرودلو سره هستوګن شول. د هغه اصلي هستوګنځی فورټ پلېس ته نږدې په فورټ هیل کې و، چې په ۱۸۷۴ ز کال کې وسوځېد. 

د دوی ماشومان حنا او مینتورن د دوی د مور په نوم ونومول شول او په ستاټین ټاپو کې د هانا او مینتورن سړکونه د دوی د نومونو په ویاړ نومول شوي دي. د ستاټین ټاپو د ویسټرویلټ واټ د هغوی د لور، د حنا د مېړه په ویاړ ونومول شو. حنا په هغه کال چې  میړه یې د ولسمشر مرستیال شو، ناروغه وه او ونه توانېده چې د نوموړي د لوړې په مراسمو کې ګډون وکړي. نوموړې له هغه نه وروسته څلور کاله په تومپکینسویل، ستاټین ټاپو کې ژوندی پاتې شوه. 

## والي
د ۱۸۰۷ ز کال د اپریل په ۳۰ نېټه، ټامپکېنز برحاله والي مورګن لېویس ته ماتې ورکړه – چې ټامپکینز ۳۵۰۷۴ رایې او لېویس ۳۰۹۸۹ رایې ترلاسه کړې – او تر ۱۸۱۷ ز کال پورې د نیویارک د والي په چوکۍ په دنده پاتې شو. نوموړی په ۱۸۱۰ ز کال کې جوناس پلاټ ته په ماتې ورکولو سره، بیا وټاکل شو، چې ټامپکېنز ۴۳۰۸۴ رایې او جوناس پلاټ ۳۶۴۸۴ رایې ترلاسه کړې. نوموړي په ۱۸۱۳ ز کال کې سټیفن وان رینسیلیر له ماتې سره مخ کړ - چې ټامپکېنز ۴۳۳۲۴ رایې او وان رینسیلیر ۳۹۷۱۸ رایې ترلاسه کړې - او په ۱۸۱۶ ز کال کې روفس کینګ له نوموړي نه ته ماتې وخوړه - چې ټامپکېنز ۴۵۴۱۲ او کینګ ۳۸۶۴۷ رایې ترلاسه کړې. ټامپکېنز په ​​لومړي پړاو کې د دې چوکۍ لپاره د ډی وېټ کلېنټن له خوا ملاتړ شو، خو ټامپکېنز وروسته له کلېنټن سره اړیکې پرې کړې او د ۱۸۰۸ ز کال په ولسمشریزو په ټاکنو کې یې د کلېنټن په ځای د جیمز میډیسن ملاتړ وکړ. 

ټامپکېنز د ۱۸۱۲ ز کال د جګړې په اوږدو کې، د جګړې ترټولو اغېزمن والي و. نوموړي د دولتي اربکیو په تنظیم کې ارزښتناکه وڼده درلوده او د ټاکنې پر بنسټ د جلب او جذب له لارې د یو چمتو دولتي نظامي ځواک جوړښت ته پراختیا ورکړه.  په ۱۸۱۴ ز کال کې نوموړي د ولسمشر جیمز میډیسن له خوا د متحده ایالاتو د بهرنیو چارو د وزارت له چوکۍ نه ډه ډه وکړه، پرځای یې د فدرالي نظامي حوزې د قوماندان په توګه وټاکل شو چې د نیویارک ښار هم پکې شامل و. 

ټامپکېنز همدارنګه په ۱۸۱۴ ز کال کې د امریکا د لرغون پېژندنې د ټولنې د غړی په توګه وټاکل شو.

ټامپکېنز په ۱۸۱۵ ز کال کې د ستاټین ټاپو په ختیځه څنډه کې استوګنځی جوړ کړ چې د ټامپکېنزویل په نوم یادېږي. په ۱۸۱۷ ز کال کې نوموړي نږدې د ساحل په یوه برخه کې یو لنګر تاسیس کړ او د ستاټین ټاپو او منهاټن ترمنځ یې د بخار بېړیو ته ورځنۍ چوپړتیاوې پیل کړې. نوموړي په ۱۸۱۶ ز کال کې د سینټ انډریو له کلیسا نه د ټامپکېنزویل تر نوم لاندې ډېره ځمکه وپېرله، خو د هغه د مالي ستونزو له امله د کلیسا له خوا بېرته سلب شوه. د هغه زوم او لور، ډاکټر جان ایس او هانا ویسټرویلټ بیا دا ملکیت وپېرود، چې وروسته یې د پلورلو لپاره په ډېرو برخو ووېش. 

والي ټامپکېنز په ۱۸۱۷ ز کال کې، وړاندیز وکړ چې د ۱۸۲۷ ز کال د جولای ۴ نېټه د هغه نیټې په توګه وټاکل شي چې په نیویارک کې د ټولو غلامان - د هغو کسان په ګډون چې د ۱۷۹۹ ز کال د جولای له ۴ نه مخکې زیږیدلي وو، (او هغوی چې له دې امله د آزادۍ  وړ نه وو) – باید آزاد شي. 

## سرچینې